নবীগঞ্জ প্রতিনিধি ॥ নবীগঞ্জ উপজেলা পরিষদের চেয়ারম্যান মোঃ আলমগীর চৌধুরী বলেন, শ্মশান এবং কবরই হলো মানুষের জীবনের শেষ ঠিকানা। প্রত্যেক মানুষকেই মৃত্যুর পর শ্মশান এবং কবরে যেতে হয়। তাই এসব প্রতিষ্টানের উন্নয়নে শেভরনের মত সবাইকে একযোগে কাজ করতে হবে। সকল মানুষই তার কর্মের মাধ্যমে বেচেঁ থাকে। তিনি গতকাল মঙ্গলবার দুপুরে নবীগঞ্জ জয়নগরস্থ পৌর শ্মশানঘাটে শেভরনের আর্থিক অনুদানে নবনির্মিত নাট মন্ডপের উদ্বোধনী অনুষ্টানে প্রধান অতিথির বক্তব্যে উপরোক্ত কথা বলেন। শ্মশানঘাট পরিচালনা কমিটির সভাপতি সুবিনয় করের সভাপতিত্বে এবং উপজেলা হিন্দু মহাজোটের সাধারন সম্পাদক প্রভাষক সাংবাদিক উত্তম কুমার পাল হিমেলের পরিচালনায় এতে বিশেষ অতিথি ছিলেন নবীগঞ্জ পৌরসভার মেয়র অধ্যাপক তোফাজ্জল ইসলাম চৌধুরী, উপজেলা হিন্দু বৌদ্ধ-খ্রিষ্টান ঐক্য পরিষদের সভাপতি মিহির কুমার রায় মিন্টু, উপজেলা ...